Juzumai

Juzumai – kaimas šiaurės vakarinėje Kretingos rajono savivaldybės dalyje, į šiaurę nuo Darbėnų.

 Geografija 

Didelę žemių dalį užima Linkių miškas. Per kaimą eina keliai Darbėnai–Laukžemė ir Juzumai–Būtingė, o palei pietrytinį pakraštį – Kretingos–Skuodo geležinkelis.

 Istorija 

Įkurtas apie 1926 m. išparceliuoto Darbėnų dvaro žemėse, išdalintose kumečiams, bežemiams ir Lietuvos kariuomenės kariams savanoriams. Iki 1944 m. buvo seniūnijos, iki 1954 m. – Juzumų apylinkės centras.

1941 m. liepos-rugsėjo mėn. Juzumų seniūnijos gyventojai nukentėjusiems nuo bolševizmo sušelpti paaukojo 371,73 rublio.Julius Kanarskas. Darbėnų apylinkės kaimai. – Švyturys – 1992, liepos 25 XX a. antroje pusėje pietinė ir pietrytinė kaimo žemių dalis prijungta prie Darbėnų miestelio.

Kaimo žemėje nuo XIX a. veikia Darbėnų evangelikų liuteronų kapinės. Netoli jų, Linkių miške, 1948 m. slapta buvo palaidoti Akmenalėse stribų nušauti Lietuvos partizanai, broliai Juozas (g. 1917 m.) ir Vladas (g. 1922 m.) Galdikai. Atlikus ekshumaciją, 1999 m. rasti tik Vlado Galdiko palaikai, kurie perlaidoti Darbėnų kapinėse, Kardo rinktinės partizanų kape.

Juzumuose veikia Kretingos miškų urėdijos Darbėnų girininkijos daigynas. Jame 2004 m. įrengta daigų laistymo sistema, 2008–2009 m. pastatyta 640 m² ploto sodinukų saugykla, kurioje yra sodinukų šaldytuvas, sandėlis, rūšiavimo patalpos, garažas ir Darbėnų girininkijos administracinės ir buitinės patalpos.Irena Šeškevičienė. Kretingos miškų urėdija pasistatė galingą saugyklą. – Pajūrio naujienos – 2009, vasario 4

 Gyventojai 

 Kultūros paveldas 
 Darbėnų evangelikų liuteronų kapinės (įkurtos XIX a.).Kultūros vertybių registras: Juzumų k. senosios kapinės

 Šaltiniai 

Kategorija:Kretingos rajono savivaldybės gyvenvietės